জানা যায় , প্রায় এক বছর পূর্বে শিশু সন্তানসহ হত্যা করে লাশ গুম করে ফেলা সেতারা বেগম (২২)ও তার কন্যা শিশু নুসরাত জাহান মিতু (০৬) কে আত্মগোপনে থাকা অবস্থায় চট্টগ্রাম শহরের পতেঙ্গা থানাধীন স্টীল মিল বাজারের সন্নিকটে টিএসপি গেইট এলাকার তার ভাড়া বাসা থেকে পুলিশ পিবিআই, কক্সবাজার জেলার অতিরিক্ত পুলিশ সুপার মোঃ আবদুল্লাহ-আল্-মামুন এর সার্বিক তত্ত্বাবধান ও নির্দেশনায় এসআই জিয়ার নেতৃত্বে পুলিশ বু্রাে অব ইনভেষ্টিগেশন (পিবিআই) এর একটি টিম চট্টমেট্রো অঞ্চলের সহায়তায় ০৩ দিন ধরে অভিযান পরিচালনা করে গত ০১/০৬/২০১৮ ইং তারিখ দুপুর আনুমানিক ০১:০০ টার সময় উদ্ধার করে। উদ্ধার করাকালীন সময়ে নিখোঁজ সেতারা বেগম আত্মপরিচয় গোপন রেখে টিএসপি গেইট এলাকায় জনৈক জামালের টিন শেড ভাড়া বাড়িতে তার ছয় বছর বয়সী কন্যা শিশু নুসরাত জাহান মিতুকে নিয়ে দীর্ঘ ০৮(আট)মাস ধরে ভাড়াটিয়া হিসাবে বসবাস করে আসছিল।সেখানে সে কর্ণফুলী ইপিজেড এলাকায় রপ্তানীমূখী বিদেশী মালিনাকানাধীন জিপি-বাংলা গার্মেন্টস ফ্যাক্টরীতে প্রায় ০৯(নয়) মাস ধরে হেলপার হিসাবে কাজ করে আসছিল। ইতিপূর্বে সে আগ্রাবাদ চৌমুহনী এলাকায় প্রায় ০৩ (তিন) মাস ধরে রিজিয়া এ্যাপারেল্স গার্মেন্টস ফ্যাক্টরীতে চাকরি করত এবং চৌমূহনী খান বাড়ী এলাকায় জনৈক রাশেদের ভাড়া বাসায় তার কন্যাকে নিয়ে বসবাস করত।